Die wêreld in foto’s – 16 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Man in Athene vang vis met ’n emmer klein vissies as aas. Griekse vissermanne staak vir 48 uur om nuwe maatreëls te betwis. (Foto: AP/Petros Giannakouris) Emmanuel Macron, die nuwe Franse president, groet die media ná ŉ ontmoeting met die Internasionale Olimpiese Komitee in die Élysée-paleis in Parys. (Foto: AP/Michel Euler) Presidensiële lyfwagte op perde het die Palestynse president, Mahmoud Abbas, na ŉ seremoniële ontvangs by die Indiese paleis in Nieu-Delhi vergesel. (Foto: AP/Manish Swarup) Alexander Lukashenko, president van Belo-Rusland (links), en Xi Jinping, president van China (regs), woon ŉ bilaterale vergadering in Beijing by. (Foto: Wu Hong/Pool Photo via AP) Leerders in Bangkok in Thailand stap skool toe op die eerste dag van ŉ nuwe kwartaal. Hulle het ‘n twee maande lange vakansie agter die rug. (Foto: Xinhua/Li Mangmang/zhf)